
PET GODINA PEDESE! T BROJEVA 


Dragi čitatelji, 


pred vama je prvi broj Radobojskog li- 
sta, informativnog glasila općine Radoboj, 
besplatnog mjesečnika, koji će svakog mje- 
seca stizati u vaše domove... 

...Glavna je namjera inicijatora ovog 
lista Anđelka Topolovca, da se u našem li- 
stu pokažu ne samo najvažniji projekti koje 
pokreće Općina, aktualna zbivanja, već i sve 
ono s čime se susrećemo u svakodnevnom 
životu... 


.. Vjerujemo da će vam ovaj list biti za- 
nimljiv i da ćete s nestrpljenjem čekati novi 
broj Radobojskog lista. 

Tako je između ostalog pisalo u uvod- 
niku prvog broja Radobojskog lista koji je 
pred čitatelje stigao 1. veljače 2008. godine. 
Uvodnik je potpisao prvi urednik Radoboj- 
skog lista mr. sc. Luka Čuljak, tadašnji član 
Poglavarstva Općine Radoboj zadužen za 
poljoprivredu. 

Od tada je prošlo 5 godina i pred vama 
je pedeseti broj glasila, koje je u međuvre- 
menu postalo i glasilo općine Jesenje. 


Od prvog do desetog broja Radobojski 
list uređivao je Luka Čuljak uz suradnike, 
članove uredništva, Dragutina Gerića, Ma- 
riju Pernjek, Darka Potočkog, koji je bio i 
grafički urednik, Snježanu Rihtar, Ivana 
Semničkog, Zdenka Vidovića, Vinka Rihtara, 
Magdicu Salković i Ivana Horvata. 

U ožujku 2010. godine iz Općine Jesenje 
dolazi inicijativa da se i oni uključe u pri- 
premanje i distribuciju Radobojskog lista. 
Načelnik Općine Jesenje Ivan Maligec tada 
izjavljuje: 

..smatramo da bi naši mještani trebali 
biti informirani o svim događajima u našoj 
Općini i mislim da to možemo ostvariti su- 
radnjom sa Radobojskim listom... 

..Mišljenja sam da sva, možda za širu 
razinu i nebitna pitanja s kojima se svakod- 
nevno susrećemo trebaju naći svoje mjesto 
u lokalnom medijskom prostoru. Kod toga 
mislim na politička, društvena, vjerska, 
sportska, kulturna i ostala zbivanja, ne za- 
obilazeći ni osnovnu školu i brojne udruge 
građana koje djeluju u našoj sredini... 


Donesen onćinski proračun za 2008. 
ki RASPUŠTENI 

MJESNI 
>> RR ODBORI 


KAVU SPORTA U OPĆIM NABOBO! | MK RADOBOJ JE KRENUO 
Tako je izgledala naslovnica prvog broja Ra- 
dobojskog lista koji je objavljen 1. veljače 
2008. godine. 


petats | podgrorama. 
PROGRAM KAZUTLA PRUBPKTVNENE 1 POM 
NABRKKI L1 29H Gana 


I tako od 23. broja koji izlazi 23. travnja 
2010. godine Radobojski list mijenja ime u 
Radobojsko-Jesejanski list. 


U 50 do sada objavljenih brojeva, bilo 
je ukupno 1966 tekstova i 1740 fotografija. 
Naši su suradnici pisali o svim važnijim zbi- 
vanjima u radobojskoj i jesejanskoj općini, 
praćena su politička, kulturna, sportska i 
društvena zbivanja. Čitatelji su imali priliku 
pratiti rad općinskih vijeća, načelnika op- 
ćina, političkih stranaka, boravke istaknu- 
tih dužnosnika i drugih poznatih osoba u 
našim sredinama, rad kulturnih, sportskih 
i ostalih udruga građana, a za Općinu Ra- 
doboj značajno je da je do sada objavljeno 
16 članaka o poznatim osobama rođenih 
na području Općine i 21 članak o značajnim 
događajima koji su se kroz povijest zbivali 
na tom području. 

Dužnost glavnog i odgovornog uredni- 
ka od 10. broja radobojskog lista preuzeo 
je Vinko Rihtar, a od 23. broja članovi Ured- 


ništva su: Branka, Oslić, Ivan Habjanec, Ana 
Kranjčec, Ivan Maligec, Darko Potočki, Snje- 
žana Rihtar i Vinko Rihtar. 


Darko Potočki obavlja dužnost grafič- 
kog urednika do 34. broja kada taj posao 
preuzima Ana Žnidarić u suradnji sa Papir 
Marketom koji list tiska. 


Od 23. broja Radobojsko-Jesejanskog li- 
sta svoje mjesto u tom glasilu redovito ima- 
jui informacije iz osnovnih škola Radoboj i 
Jesenje za što su posebno zaslužne suradni- 
ce Jasenka Marmelić iz OŠ Side Košutić Ra- 
doboj i Erika Tušek Vrhovec iz OŠ Jesenje. 


O tome da objavljeni tekstovi budu 
što bliže standardnom hrvatskom jeziku 
kroz ovih pet godina brinule su se lektori- 
ce: Branka Kuča, Karmen Roginić, Ivanka 
Čavužić, Ivanka Ferk, Jasenka Marmelić, 
učiteljice OŠ Side Košutić Radoboj, te Tanja 
Gregurović, direktorica Radija Hrvatsko za- 
gorje Krapina. 

Hvala svima na suradnji, uz napomenu 
da su svi suradnici, novinari, lektorice svoj 
posao obavljale uglavnom besplatno, što u 
današnjim uvjetima predstavlja posebnu 
vrijednost. 


Nakon izlaska pedesetog broja Radoboj- 
sko-Jesejanskog lista možemo biti zadovolj- 
ni s podrškom općina Radoboj i Jesenje, bez 
čije pomoći ovog glasila ne bi bilo, hvala i 
brojnim suradnicama i suradnicima koji su 
također bez ikakve naknade povremeno pi- 
sali priloge za naše novine kao i čitateljima 
koji su svojim kritikama, pohvalama i pri- 
jedlozima doprinosili poboljšanju kvalitete 
našeg glasila. 


Radobojsko-Jesejanski list danas je pu- 
tem Interneta prisutan u cijelom svijetu i 
nisu rijetka javljanja naših ljudi iz najudalje- 
nijih zemalja od Kanade, Australije do Evro- 
pe koji zahvaljuju što imaju priliku saznati 
što se zbiva u njihovom rodnom kraju. 

Sve to je i obaveza, da list izlazi i idućih 
godina, da još više objavljuje članke o životu 
naših ljudi i da doprinosi ukupnom razvoju 
općina Radoboj i Jesenje. 

Glavni i odgovorni urednik: Vinko Rihtar 


Poštovani čitatelji 


Informacije o događajima u 
Jesenju bilježio njimajpiše 
IvanjHabjane€? 


jesejanski list čini upravo suprotno. 


se događa u susjedstvu». 


U vremenu u kojem živimo, kada smo na tržištu bombardirani raznim glasilima 
koja teže senzacionalizmu, prenošenju crnih vijesti, svega lošeg u našem društvu 
kako bi im naklada, a time i profit njihovih vlasnika bio što veći, naš Radobojsko- 


Naš mjesečnik nastoji vama, vjernim čitateljima, riječima nas ljudi laika preni- 
jeti informacije o događanjima u našim sredinama, ne zaobilazeći našeg čovjeka 
radnika, seljaka, bogatog i siromaha, malenih i starijih. U člancima koje nastojimo 
preko našeg glasila bez imalo senzacionalizma i «cifranja» prenijeti do vas, prateći 
događanja u našim mjestima, nastojimo biti originalni, pristupačni izričajem sva- 
kom našem čovjeku. Koliko nam to uspijeva, procijenite sami. 

Ovaj vrijedan jubilej od 50 brojeva pokazuje nam da radimo dobro, da je ideja 
započeta od čelništva naših dviju Općina bila dobra. 

Naš list tražen je i rado se čita u našim obiteljima, a i šire jer svi žele vidjeti «kaj 
Zahvaljujući svima nama, on ima budućnost i vjerujem 
da ćemo biti svjedoci još puno njegovih jubileja. Srdačno vas pozdravljaju članovi 
uredništva Radobojsko-jesejanskog lista iz Jesenja. 


RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 


UREDNIŠTVO: 


Branka Oslić, Ivan Habjanec, Ana Kranjčec, Ivan Maligec, Snježana Rihtar, Vinko Rihtar - glavni i odgovorni urednik. 


Grafička priprema i tisak: Papir market d.o.o. Krapina 


Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 Qjesenje.hr 


List je besplatan i izlazi mjesečno. 

PRORAČUN OPĆINE RADOBOJ U 2013. GODINI 
TEZAK JE GOTOVO SEDAMNAEST MILIJUNA KUNA 


OUSJEDI NAM ZAVIDE 


NA POSLJEDNJOJ SJEDNICI OPĆINSKOG VIJEĆA RADO- 
BOJ U 2012. GODINI VEĆINOM GLASOVA USVOJEN JE 
PRORAČUN ZA 2013. GODINU. 


Raspravljajući o općinskom proračunu za 2013. godinu vi- 
jećnici Općine Radoboj uglavnom su se pohvalno izražavali o 
nastojanju općinskih struktura, predvođenih načelnikom An- 
đelkom Topolovcem, koji je bio i predlagač proračuna, imajući 
u vidu da Općina unatoč prisutnim problemima planira rast 
proračunskih sredstava. Moguće je to zahvaljujući kvalitetnim 
programima koji su naišli na prihvaćanje u većem broju mini- 
starstava i republičkih fondova, te na razini Krapinsko-zagorske 
županije. 

Tako se planira ukupna pomoć za realizaciju općinskih pro- 
grama od struktura izvan Općine u iznosu od 5.330.000 kuna, 
dok će se najveći dio izvornih prihoda Općine ostvariti od pore- 
za na dohodak i to u iznosu od 6.300.000 kuna. Tako će ukupni 
planirani prihodi Općine Radoboj u 2013. godini iznositi uku- 
pno 16.972.550 kuna. Komentirajući taj iznos proračuna Opći- 
ne Radoboj, vijećnici iz oporbe naglasili su da nam susjedne 
općine zavide na visini sredstva s kojima raspolažemo. Dobro 
da je to tako, jer Općina Radoboj ima veći broj uspješnih podu- 
zetnika i zadovoljavajući broj zaposlenih, a uz to zahvaljujući 
kvalitetnim programima nailazi na podršku kako s razine drža- 
ve tako i s razine županije. 


Od tog iznosa za funkcioniranje općinske administracije iz- 
dvaja se 903.500 kuna, za nabavu opreme i uređenje prostora, 


te za plaće zaposlenih u popratnim djelatnostima, kao što su 
groblje, komunalna infrastruktura i održavanje za što ide još 
370.000 kuna, a sva ostala sredstva proračuna raspoređuju se 
za realizaciju zacrtanih programa od obrazovanja, kulture, ko- 
munalija, sporta do stvaranja uvjeta za gospodarstvenu djelat- 
nost. 


U slijedećim tekstovima dajemo detaljniji prikaz trošenja 
sredstava općinskog proračuna u 2013. godini.(vir) 


Općinski vijećnici na sjednici prilikom donošenja općinskog prora- 
čuna za 2013. godinu. 


Važećim zakonom o komunalnoj djelatnosti određeno je da se 
sredstva prikupljena putem komunalne naknade mogu trošiti samo 
za određene namjene. Tu među ostalim spadaju javna rasvjeta, odr- 
žavanja lokalnih prometnica, uređenje javnih površina i zaštita oko- 
liša. 

Na području Općine Radoboj tako će se u 2013. godini potrošiti 
280.000 kuna za plaćanje struje potrošene za javnu rasvjetu, daljnjih 
100.000 namijenjenih je za postavljanje javne rasvjete prema zasel- 
ku malogorski i Košutići gdje je za sada još nema, a 70.000 kuna otići 
će na zamjenu rasvjetnih tijela i samo održavanje javne rasvjete. 


Ukupno 650.000 kuna predviđeno je za održavanje javnih pu- 
tova i nerazvrstanih cesta. Radi se o nabavci šljunka i kamenog ma- 
terijala, sanaciji udarnih rupa uklanjanju grmlja i drugog raslinja uz 
prometnice, čišćenju od snijega, posipanju zaleđenih prometnica 
sipinom i solju, te održavanju sustava oborinskih voda. Za sanaciju 
odlagališta otpada, kojih još uvijek ima na području općine biti će 
potrebno 25.000 kuna, a za provođenje deratizacije i veterinarskih 
usluga daljnjih 43.000 kuna. Općina je obavezna obavljati određene 
poslove na lokalnoj vodovodnoj mreži, bez obzira što je vodovod 
predala na upravljanje i korištenje Krakomu. Tako općina financira 
analizu zdravstvene ispravnosti vode, te baždarenje vodomjera za 
što je godišnje potrebno 100.000 kuna. Na održavanje groblja utro- 
šit će se ukupno 110.000 kuna, a za nabavu i postavljanje prometnih 
znakova i ogledala 30.000.(vir) 


PRIPREMITE MASKE [PROGRAMI NASNULA 


Kulturno umjetničko društvo «Zagorec» 
Radoboj već se priprema za ovogodšnj 
fašnik koji stiže vrlo brzo , već 12. 
veljače. Kak se i šika radobojska 
fašnička priredba planira se za nedjelju 
10. veljače, s obzirom na vrijeme 
najvjerojatnije u školskoj sportskoj i 
dvorani, pa je to prilika za pojedince i A 
grupe da iskažu svoju maštu i sudjeluju 
u maškeradi. 

Kako organizatori i ove godine 
pripremaju vrijedne nagarade za 
najbolje i najorginalnije maske i nast 
grupa, krenite s pripremama i sudjelu 
u radoboskoj fašničkoj spelanciji. 


GESTA DO RADOBOJSKOG STRAHINJA 


Programom gradnje objekata i uređenja komunalne infrastruk- 
ture na području Općine Radoboj za 2013. godinu pored ostalog 
planirano je asfaltiranje javnih putova i nogostupa u ukupnom 
iznosu od 1.000.000 kuna. Za gradnju ceste Radoboj -Radobojsko 
Strahinje - Planinarski dom predviđa se utrošiti 3.500.000 kuna, a 
za sanaciju klizišta na lokalnim prometnicama 200.000 kuna. Radi 
smanjenja troškova održavanja javnih prometnica, prije svega 
troškova čišćenja od snijega planirana je kupnja traktora i potreb- 
nih priključnih naprava u iznosu od 200.000 kuna, dok će se 50.000 
kuna potrošiti za održavanje i dovršetak dječjih igrališta u Gorjani- 
ma, Kraljevcu i Radobojskom Strahinju. S ciljem razvoja turističke 
djelatnosti na području Općine Radoboj planira se kupnja zgrade 
lovačkog doma kod Crneka i zaštićene zgrade uz sadašnju općin- 
sku zgradu u kojoj je nekada bio poštanski ured. 


Nastavljajući opremanje zone malog poduzetništva u Gornjoj 
Šemnici 1.600.000 kuna otići će na izgradnju unutarnjih prometni- 
ca. Dodamo li tome još i nabavu kontejnera za Zeleni otok kao i ot- 
kup zemljišta na kojem će biti postavljeni u Kraljevcu Šemničkom 
uz trošak od 25.000 kuna vidljivo je da će se iz općinskog proraču- 
na tijekom 2013. godine izdvojiti za gradnju objekata i komunalnu 
infrastrukturu preko 8.000.000 kuna. 


PREDŠKOLSKOM ODGOJU, OSNOVNOM | SREDNJEM OBRAZOVANJU DVA MILIJUNA KUNA 


Boravak djece u dječjim vrtićima, roditelja koji žive na području Radoboja, Općina Radoboj će u 2013. godini sufinancirati s izno- 
som od 380.000 kuna. Za izgradnju dječjeg vrtića u Jazvinama osigurat će se 1.500.000 kuna, a za malu školu 90.000 kuna, što znači da 
će se samo za predškolski odgoj izdvojiti 1.970.000 kuna. Za sufinanciranje školskih aktivnosti u OŠ Side Košutić namijenjeno je 20.000 


kuna, a za darove djeci prigodom blagdana sv. Nikole 14.000 kuna. 


Sudjelujući u dogradnji zgrade OŠ Side Košutić u Radoboju, te sufinancirajući prijevoz učenika srednjih škola i njihov boravak u 
učeničkim domovima sredstva za školstvo povećavaju se za još 75.000 kuna pa ukupno za obrazovanje od predškole do srednjoškol- 


skog obrazovanja iznose 2.079.000 kuna. 


ui 

DONESEN PRORAČUN OPCINE JESENJE 


Posljednju sjednicu općin- 
sko Vijeće općine Jesenje odr- 
žalo je 28. prosinca. Na dnev- 
nom redu našao se Proračun za 
2013. godinu, i to po drugi put 
iz razloga što su na prethodnoj 
sjednici Vijeća vijećnici HDZ-a 
bili protiv, a vladajućoj koalici- 
ji nedostajala su dva vijećnika 
kako bi Proračun mogao biti 
izglasan. Na posljednjoj sjednici 
dogodio se isti slučaj; prisutni 
vijećnici HDZ-a koji čine opor- 
bu u Vijeću nisu glasali za Pro- 
račun. lako nisu imali posebnih 
primjedbi na prijedlog Proraču- 
na, (izuzev financiranja udruga 
s područja Općine Jesenje) nisu 
glasali za njega, no ovaj put vla- 
dajuća koalicija koju čine HNS, 


HSS i SDP imala je dovoljan broj 
prisutnih vijećnika pa je Prora- 
čun izglasan. Prema prihodov- 
noj strani raspoređena su sred- 
stva kojima se planiraju rashodi, 
a najznačajniji su sljedeći; 
Prioritet je vodoopskrba za 
čiju će se izgradnju utrošiti uku- 
pno 1.245.000,00 kuna, slijedi 
sanacija, izgradnja, asfaltiranje, 
održavanje nerazvrstanih op- 
ćinskih cesta i sanacija klizišta 
na njima, za čiju se namjenu 
planira utrošiti 910.000,00 kuna. 
Za radove na uređenju po- 
drumskog dijela Doma kulture 
U G. Jesenju planira se utrošiti 
400.000,00 kuna. Za program 
obrazovanja ove godine izdvo- 


jeno je 520.000,00 kuna, što je 
povećanje za 50.000,00 kuna 
u odnosu na prošlu godinu, 
a u taj program uključene su 
stipendije, sufinanciranje bo- 
ravka djece u vrtićima, tekuća 
pomoć OŠ Jesenje, rad male 
škole i ostale aktivnosti koje su 
vezane za obrazovanje. U soci- 
jalni program planira se utrošiti 
368.000,00 kuna, u što je uklju- 
čeno sufinanciranje prijevoza 
učenika, pomoć socijalno ugro- 
ženim obiteljima, sufinanciranje 
rada Gradskog društva CK Kra- 
pina, projekta «Pomoć u kući», 
pomoć umirovljenicima... Za 
zaštitu i uređenje okoliša pla- 
nira se utrošiti 236.000,00 kuna 
u što je uključeno sufinancira- 


nje sanacije smetlišta Gorjak, 
usluge deratizacije, uređenje 
zelenih površina i uređenje ka- 
nalizacije. Za troškove javne 
rasvjete koji uključuju plaćanje 
struje, dogradnju i održavanje, 
utrošit će se 210.000,00 kuna. 
Za tekuće financiranje DVD-a i 
potrebe Civilne zaštite osigu- 
rano je 103.000,00 kuna. Poljo- 
privrednicima će se subvencio- 
nirati proizvodnja u iznosu od 
53.000,00 kuna. I u 2013. godi- 
ni financirat će se rad udruga, 
predviđena je i donacija župi 
sv. Ivana Krstitelja te financira- 
nje rada političkih stranaka koje 
djeluju na području općine Je- 
senje. 


DOVRŠENJE ZAVIČAJNE ZBIRKE 


Od ukupno 1.723.700 kuna koliko je u općinskom proračunu 
za 2013. godinu odvojeno za program javnih potreba u kulturi 
1.640.000 kuna otići će na dovršenje građevinskih radova i opre- 
manje Zavičajne zbirke, dok će preostali iznos biti raspodijeljen za 
druge potrebe u oblasti kulture. 


Tako će Župa Presvetog Trojstva dobiti 50.500 kuna, KUD Za- 
gorec 6.400, KUD Sida Košutić 3.200 kuna, Limene glazbe Mirna i 
Radobojska zvona svaka po 4.000 kuna, kuburaši će dobiti 2.400 
kuna, a ostale udruge 3.200 kuna, dok je za kupnju knjiga za potre- 
be knjižnice osigurano 10.000 kuna. Udruge i udruženja iz oblasti 
kulture sredstva su dobila na temelju programa svojih aktivnosti, 
a svaki korisnik sredstava dužan je na kraju godine dostaviti izvje- 
štaj o ostvarenju programa i utrošku sredstava.(vir) 


TRISTOTINJAK TISUĆA KUNA ZA SPORT 


Program javnih potreba u sportu temelji se na Zakonskim ob- 
vezama koje propisuju da sredstva za tu namjenu osiguravaju op- 
ćine i gradovi iz svojih proračuna. Tako će se u 2013. godini iz op- 
ćinskog proračuna na području Općine Radoboj utrošiti 310.000 
kuna za djelovanje sportskih udruga i potrebne investicije u toj 
oblasti. Kako je u Općini osnovana Sportska zajednica u kojoj su 
sve registrirane sportske udruge, proračunom je predviđeno da se 
sredstva usmjere na tu adresu, a da se unutar nje usvoji program 
na temelju kojeg će pojedine udruge biti financirane. 


No, neke su djelatnosti posebno izdvojene, pa je tako namjen- 
ski 50.000 kuna osigurano za uređenje ograde oko nogometnog 
igrališta, 10.000 kuna namijenjeno je za održavanje tradicionalnih 
radobojskih sportskih manifestacija uz obilježavanje Dana opći- 
ne, radobojskog maratona i biciklijade, Lovačkom društvu nami- 
jenjeno je 4.000, Društvu sportskih igara učenika 1.600 i drugim 
udrugama koje nisu u Sportskoj zajednici 2.400 kuna. 

Prema tome Sportska zajednica raspolagat će sa 242.000 kuna, 
a sportske udruge će Općini trebati dostaviti izvještaje o trošenju 
odobrenih sredstava iz proračuna.(vir) 


NOVI ASFALT NA LOKALNIM GESTAMA 


Tijekom 2018. godine za asfaltiranje makadamskih i za presvlačenje drugim slojem nerazvostanih lokanih 
cesta iz proračuna Općine Radohoj izrvojit će se ukupno 880.000 kuna. Općinski vijećnici gu prilikom donošenja 
proračuna za 2013. godinu usvojili i program asfaltiranja. Tako će asfalt dobiti do sara neasfalirane dionice u 
samom centru Radohoja, zaselci Brozi, Cerovci, Krleži, te zaselak Potočki. Ma području Gornje Šemnice planira 
s8 asfaltiranje dijela ceste za zaselak Dugini, u Jazvinama prometnica od županijske ceste prema Dragutinu Rano- 
gajcu, te u Kraljevcu Semničkom cesta od J. Salkovića tlo D. Smrekana. Ukupno ge pati o 2 kilometra sadašnjih 
makadamskih cesta. 


Popravak odnosno drugi sloj asfalta na temelju usvojenog programa, trebale bi dobiti nerazvrstane ceste u 
zaselcima Brozi, Gerovci, Krleži 460 metara, zaselak Vidovići 418 metana i &radinje 504 metara sve na području 
Radotoja. Na području Gornje Semnice to je ceste Hara - Kiseljak 226 metara. U Jazvinama na red će doći cesta 
M. Švaljek - 1. Svaljek 900 metara. U Radobojskom Orehovcu 120 metara novog asfalta dohit će cesta Jazvine 
- Horvati. Lokalna cesta - zaselak Galkovići u dužini od 200, županijska cesta - Topolovci 900 metara i cesta D. 
Kiseljak do vrha 300 na Rarotojskim Bregima takoder će dobiti novi sloj asfalta. 


Prema općinskoj odluci u morerniziranju, odnosno pregvlačenju novim slojem asfalta lokalnih cesta dio 
troškova snogit će i stanovništvo koje ih koristi. (vir) 


IA SOCIJALNE POTREBE TRISTO TRIDESET TISUĆA KUNA 


Uvažavajući činjenicu da sve veći broj stanovništva živi u teš- 
kim uvjetima, bez stalnih primanja i mogućnosti podmirivanja 
najnužnijih životnih troškova, predlagatelj općinskog proračuna 
za 2013. godinu, općinski načelnik Anđelko Topolovec u prijed- 
log proračuna stavio je stavku od 329.350 kuna, što su općinski 
vijećnici, izuzev četvorice suzdržanih s liste HDZ-a, prihatili. Tako 
devedest naših mještana i u 2013. godini može biti sigurno da će 
dobiti oko 900 kuna za troškove ogrjeva, što je ukupno 85.500 
kuna. Roditelji novorođene djece s područja Općine Radoboj i 
ove će godine imati pravo na pomoć u iznosu od 1.000 kuna, za 
jednokratne novčane pomoći najugroženijima osigurano je 34. 
500 kuna uz još 10.000 kuna namjenjenih za jednokratne pomoći 
umirovljenicima. Djeca roditelja slabijeg imovinskog stanja imat 
će besplatni topli obrok u školi za što je predviđeno 30.000 kuna. 
Kod toga valja naglasiti da Općina plaća topli obrog svakom dje- 
tetu za kojeg prijedlog dostavi OŠ Side Košutić. 

Satarije osobe s područja Općine mogu računati na pomoć 
nekoliko dana u tjednu od djelatnika Crvenog križa za što Općina 
osigurava nešto više od 51.000 kuna. 


Pored toga Općina će financirati djelatnost Crvenog križa s 
iznosom od 50.000 kuna a udruge građana iz socijalno-humani- 
tarnih djelatnosti dobit će 19.200 kuna od ćega najviše Udruga 
umirovljenika Radoboj 10.000 kuna. 


Svemu tome treba dodati i oko 100.000 kuna, koje će Općina 
Radoboj tijekom 2013. godine isplatiti kao dio naknade nezapo- 
slenim osobama koje obavljaju javne radove na području radoboj- 
ske Općine. Zavod za zapošljavanje pojedinim osobama, koje su 
duže vrijeme prijavljene kao nezaposlene omogućava obavljanje 
javnih radova za što dobivaju određenu naknadu. Općina Radoboj 
se uključila u realizaciju tog programa i zahvaljujući tome obavlje- 
ni su značajni radovi pa će se s tom praksom nastaviti. (vir) 

NA PODRUČJU OPĆINE RADOBOJ NOVI POTICAJ POLJOPRIREDNOJ PROIZVODNJI DAJE POLJOPRIVREDNA 
ZADRUGA KOJA SE SVE VISE ORJENTIRA NA PRUZANJE USLUGA SVOJIM CLANOVIMA 


Prije nekoliko godina 
desetak poljoprivrednih 
proizvođača s područja Op- 
ćine Radoboj osnovalo je 
Poljoprivrednu zadrugu Ra- 
doboj s ciljem organizacije i 
plasmana svojih proizvoda. 
Koliko članova danas ima PZ 
Radoboji koji su glavni cilje- 
vi njenog djelovanja? 

PZ Radoboj osnovana je 
2006. godine na inicijativu g. 
Luke Čuljka i Općine Radoboj 
te je na početku svog rada 
okupila 30-tak zadrugara s po- 
dručja općine. Dio zadrugara 
je u Zadrugu ušao iz razloga 
što su dogovorno odlučili ući 
u projekt komercijalnog uz- 
goja kruške Williams i proizvodnje rakije. 
Određeni dio zadrugara nije ušao u zadru- 
gu radi komercijalizacije svoje proizvodnje, 
nego iz razloga što je to bio način na koji 
su se mogli ostvariti poticaji za poljopri- 
vrednu proizvodnju. Nažalost, većina njih 
je 2011. godine odlučila istupiti iz Zadruge 
jer više u njoj nisu vidjeli svoj interes, te im 
je tada vraćen članski ulog od 500 kuna 
koji su oni pristupanjem zadruzi uplatili. 
Tako danas Zadruga broji 9 članova koji se 
i dalje bave proizvodnjom kruške, te pre- 
radom i destilacijom u rakiju za što imaju 
osiguranu potrebnu opremu u vlasništvu 
Zadruge. 


Nakon gotovo četrdeset godina na 
području Radoboja pojavio se netko 
tko brine o otkupu poljoprivrednih pro- 
izvoda proizvođača s ovog područja 
iako tu kontinuirano djeluje PZ Krapina, 
koja se nažalost bavi uglavnom trgovi- 
nom. Krajem prošle godine PZ Radoboj 
počela je akciju, doduše ograničenih 
mogućnosti, otkupa meda, rakije i vina 
proizvođača s radobojskog područja, je 
li to početak nove politike djelovanja 
poljoprivrednih organizacija s ciljem 
pružanja mogućnosti plasmana proi- 
zvoda voćara, vinogradara i pčelara s 
našeg područja? 

Politika PZ Radoboj će i u budućnosti 
biti pružanje pomoći poljoprivrednim pro- 
izvođačima u našoj općini. To se ponajpri- 
je odnosi na pokušaj orijentacije što više 
poljoprivrednika na jednu poljoprivred- 
nu kulturu kako bi im se pružila prilika za 
komercijalni nastup na tržištu. Kako je u 
sjeverozapadnoj Hrvatskoj općenito naj- 
veći problem poljoprivredne proizvodnje 
rascjepkanost zemljišta na male parcele, 
svaki poljoprivrednik zasebno je za tržište 
zapravo vrlo neozbiljan. Stoga je želja PZ-a 
i načelnika Topolovca da se kroz pružanje 
stručne pomoći, kroz savjetovanje agrono- 
ma, analizu tla i slične aktivnosti u dijalogu 
sa poljoprivrednicima pronađe poljopri- 
vredna kultura koja bi bila zanimljiva za 
proizvodnju ponajviše sa komercijalnog 
stajališta. Naravno, tu pšenica i kukuruz 
nisu zanimljivi već treba razmišljati o povr- 
tlarskoj ili voćarskoj proizvodnji. Da takva 
politika ima smisla govori i činjenica da 
na primjer kilogram domaćeg hrvatskog 
češnjaka u maloprodaji stoji i više od 40 
kuna, a tržište nama bliskog Zagreba vapi 


za domaćim proizvodima i plasman zapra- 
vo nije problem. Kako ste spomenuli, PZ je 
tijekom prosinca u neka veća poduzeća u 
Zagreb uspješno plasirao med, rakiju i vino 
s područja Radoboja, ali je to bio tek dio 
asortimana koji je plasiran. Stoga svakako 
treba razmišljati o proširenju proizvodnje 
kako bi se povećala paleta ekoloških poljo- 
privrednih proizvoda iz Radoboja. 


PZ Radoboj nastoji potaknuti novu 
proizvodnju određenih sorti voća i dru- 
gih poljoprivrednih proizvoda. Ovih je 
dana tako uspostavljen kontakt s po- 
znatim proizvođačem ekoloških voćnih 
sokova Bo-Bo iz Bobovja. O čemu se 
radi? 

Osim što želimo povećati proizvod- 
nju poljoprivrednih proizvoda za izravan 
plasman na tržište, također želimo biti 
posrednik između već etabliranih proizvo- 
đača i prerađivača voća i povrća, te poljo- 
privrednika radobojskog kraja, odnosno 
želimo potaknuti kooperaciju. Posljednjih 
tjedana smo pokrenuli suradnju sa proi- 
zvođačem ekoloških voćnih sirupa i vina 
Eko-Bobo iz Bobovja koji radi proširenja 
svoje proizvodnje traže kooperante za uz- 
goj više vrsta bobičastog voća. Više o tome 
može se saznati iz intervjua u ovom broju 
našeg lista ili na broj telefona 350-118. 


Nekada je u Radoboju djelovala PZ 
Radoboj koja je otkupljivala sve viškove 
poljoprivrednih proizvoda. Starije ge- 
neracije sjećaju se otkupa guščjih jeta- 
ra, svih vrsta voća, ljekovitog bilja, jaja, 
teladi, odojaka i drugih poljoprivrednih 
proizvoda. Sve je to tijekom godina ne- 
stalo, kao i usluge PZ na zaštiti voćaka, 
pružanja usluga oranja i vršenja žitarica 
posebno nakon što se PZ Radoboj spoji- 
la sa PZ Krapina. Tom je integracijom u 
vlasništvo PZ Krapina prešla i značajna 
imovina s kojom je raspolagala PZ Ra- 
doboj. Ima li kakvih zakonskih moguć- 
nosti da se barem dio te imovine vrati 
sadašnjoj PZ Radoboj? 

Danas više zadruge ne posluju na način 
kao nekad. Proizvođači se radi konkurenci- 
je moraju koncentrirati u većini slučajeva 
na jednu ili svega nekoliko poljoprivrednih 
kultura, a uz to je potrebno zadovoljiti stro- 
ge standarde koje nameću zakonodavci. 
Isto tako, zbog otvorenosti tržišta više ne 


IPAK SE KRECE 


JEDAN OD CILJEVA SADAŠNJIH ČELNIKA OPĆINE RA- 
DOBOJ, PREDVOĐENIH NAČELNIKOM OPĆINE ANĐEL- 
KO TOPOLOVCEM, JE | RAZVOJ POLJOPRIVREDE. STIM 
JE CILJEM | OSNOVANA POLJOPRIVREDNA ZADRUGA 
RADOBOJ KOJA ZAHVALJUĆI NOVOM VODSTVU KOJE 
PREDVODI RAVNATELJ MARKO MARINOLIĆ U PO- 
SLJEDNJE VRIJEME SVE VIŠE SLUŽI INTERESU SVOJIH 
ČLANOVA. TIM POVODOM PRIPREMILI SMO | RAZVO- 
GOR S RAVNATELJEM PZ RADOBOJ 


dolazi do nestašica proizvoda 
kao prije, pa je samim time 
regulacija prepuštena tržištu. 
Što se tiče imovinsko-pravnih 
pitanja između nekadašnje PZ 
Radoboj i PZ Krapina nisam 
optimist što se tiče povrata 
imovine. Naime, spajanjem 
ova dva PZ-a nastala je nova 
pravna osoba sa novim Statu- 
tom. Tako je sva imovina ušla 
u novu pravnu osobu, a izra- 
žavam sumnju da je igdje u 
Statutu PZ Krapina navedeno 
kome pripada koja imovina 
u slučaju prestanka rada Za- 
druge. Što se tiče trenutnog 
Zakona o zadrugama, postoji 
članak u kojem se navodi da 
ukoliko bilo koja zadruga pre- 
stane sa radom, te se izbriše iz Sudskog re- 
gistra nakon namirenja 


zadrugara preostala imovina pripada 
jedinici lokalne samouprave na kojoj se 
nalazi. Tada je ta jedinica lokalne samou- 
prave može dodijeliti zadruzi koja djeluje 
na tom području. Hipotetički, to znači da 
bi PZ Krapina trebala prestati postojati, ali 
uz uvjet da nije stvorila značajan dug pre- 
ma vjerovnicima, te da nakon namirenja 
zadrugara nekretnine na području općine 
Radoboj ostanu financijski neopterećene 
kako bi one opet pripale Općini. 

Koji su daljnji planovi PZ Radoboj s 
ciljem organizacije poljoprivredne proi- 
zvodnje i plasmana proizvoda, a samim 
tim i osiguranja boljih uvjeta života na- 
ših poljoprivrednika u svjetlu ulaska Hr- 
vatske u EU? 


Zadruga će sama po sebi moći vrlo 
malo učiniti. Osim svega što sam naveo u 
prethodnim pitanjima, moći ćemo poljo- 
privrednicima pružiti konzultantske uslu- 
ge u slučaju da se odluče prijaviti na natje- 
čaje Europskog fonda za ruralni razvoj. No, 
kako sam već naveo, tu će se kao najveći 
problem pokazati rascjepkanost i raspar- 
celiranost zemljišnih čestica. 

Naime, Europska Unija ne potiče proi- 
zvodnju za vlastite potrebe nego zakomer- 
cijalni plasman na tržište. To zapravo znači 
da će samo veliki i ozbiljni proizvođači sa 
najmanje nekoliko hektara zemlje, ovisno 
o vrsti proizvodnje, imati šansu aplicirati i 
povući sredstva te se posvetiti poljoprivre- 
di. Budućnost će pokazati koliko će takvih 
biti na području naše općine. Ono što tre- 
nutno možemo ponuditi je organizirana 
nabavka umjetnog gnojiva iz kutinske 
Petrokemije po cijenama 5% nižim od nji- 
hove prodajne cijene u što je potrebno još 
uračunati trošak prijevoza. 

To znači da bi cijena najtraženijeg gno- 
jiva NPK 15-15-15 koja prema cjeniku stoji 
4.336,88 kn za tonu za zainteresirane kup- 
ce stajala oko 4.120 kuna plus prijevoz. Svi 
zainteresirani za nabavku gnojiva mogu 
se o pojedinostima informirati na broja 
telefona 350-118. Isto tako ćemo pokušati 
organizirati nabavku sredstava za zaštitu 
vinograda i voćnjaka, a o tome ćete biti 
obaviješteni u dogledno vrijeme.(vir) 

AKGIJSKA PONUDA MINERALNIH 
GNOJIVA 


Poljoprivredna zadruga Radoboj poljoprivrednicima s po- 
dručja općina Radoboja i Jesenja nudi mineralna gnojiva po 
akcijskim cijenama. 


Asortiman Cijena : 1000 kg 
UREA N 46 4.195 kn 
KAN (MgO) 27 (4,8) 2.755 kn 
NPK (SO3) 7-14-21 (24) 5.101 kn 
NPK 15-15-15 4.121 kn 
NPK(MgO) 13-10-12 (4) 3.293 kn 
NPK 20-10-10 3.761 kn 
NPK (MgO) 8-16-24 (2 4.539 kn 
NPK 5-15-30 4.476 kn 
NPK 5-15-30 s mikrohr (B) 4.558 kn 


U cijenu je uračunat PDV 

Zainteresirani mogu naručiti potrebne količine putem te- 
lefona 350-118 ili na e-mail: nikolaQpz-radoboj.hr 

U cijenu nije uračunat trošak prijevoza o kojem će zainte- 
resirani biti obaviješteni naknadno. Preuzimanje gnojiva biti 
će organizirano u centru općine Radoboj. 


VOĆE ZA PROIZVODNJU 
EKO - SOKOVA 


Prihvate li zainteresirani poljoprivrednici ponudu Po- 
ljoprivredne zadruge Radoboj i BOBO - Trgovine iz Bobo- 
vja i svoja neobrađena zemljišta iskoriste za uzgoj određe- 
nih vrsta voća, mogli bi kroz nekoliko godina ostvarivati 
nove prihode i poboljšati kućni proračun. Na inicijativu PZ 
Radoboj, tvrtka Bobo iz Bobovja spremna je prihvatiti su- 
radnju s poljoprivrednicima iz općina Radoboja i Jesenja 
u proizvodnji sirovine za sokove. Prema riječima, Marine 
Bobovečki, vlasnice Bobo - Trgovine, zainteresirani su za 
plodove marelice, višnje, brusnice, borovnice, aronije i 
drugih bobičaskih voćaka i bilja. Jedini uvijet je primjena 
eko-standarda u proizvodnji za što na ovim našim prosto- 
rima postoje dobri uvjeti. 

Zainteresirani za ulazak u ovaj posao mogu se javiti u 
Poljoprivrednu zadrugu Radoboj ili izravno u Bobo - Trgo- 
vinu u Bobovju gdje će dobiti sve potrebne informacije o 
sadnji, uzgoju i proizvodnji. 

Detalj iz prostora za proizvodnju voćnih sokova Bobo Bobovje. 


PRVI ROĐENDAN 
KRUSKINE DUSE 


Moglo bi se napisati da se u malenoj Općini Radoboj u po- 
sljednje vrijeme događaju velike stvari. Ovom ćemo se prilikom 
zadržati na nastojanju da se u toj sredini stvaraju prepoznatljivi 
poljoprivredni proizvodi, koji će naći kupce diljem države, pa i 
šire. Jedan od takovih sada već prepoznatljivih brendova je raki- 
ja viljamovka «Kruškina duša». Uz svesrdnu pomoć rukovodstva 
Općine i Poljoprivredne zadruge Radoboj obiteljsko poljoprivred- 
no gospodarstvo braće Ferek-Jambrek sve je poznatije kao proi- 
zvođač kvalitetne voćne rakije «Kruškina duša». Ponosni vlasnici 
uložili su, kako kažu, izrazito veliki trud u stvaranje i promociju 
imena «Well» no danas sa zadovoljstvom ističu kako su u tome u 
potpunosti uspjeli. Iza imena «Kruškina duša» krije se vrhunska 
rakija viljamovka, istančanog okusa i mirisa, od probranih krušaka 
Williams proizvedenih na 400 metara nadmorske visine na obron- 
cima Strahinjčice u Općini Radoboj. 

lako se vrlo kratko vrijeme nalazi na tržištu, tek godinu dana, 
kvalitetu «Kruškine duše» prepoznali su mnogi, pa se tako može 
naći u ponudi restorana «Vuglec Breg», u «Maloj Ramoni» u Krapi- 
ni i Pregradi, u suvenirnici pokraj Muzeja u Krapini, kod «Čučeka» 
u Đurmancu, kod «Golubek»a u Zaboku u hotelu «Well» u Terma- 
ma Tuhelj i na mnogim drugim mjestima u Hrvatskom zagorju. 


Krajem prošle godine OPG Ferek-Jambrek, ponosni vlasnici 
brenda «Kruškina duša» proslavili su prvu obljetnicu promocije i 
to na istom mjestu gdje se točno prije godinu dana po prvi put po- 
javila rakija «Kruškina duša» kao novi proizvod iz Općine Radoboj. 
Svečanost je ovom prilikom održana u prostoru novosagrađenog 
hotela «Well» u Tuheljskim Toplicama uz nazočnost dvjestotinjak 
uzvanika među kojima su bili brojni načelnici i gradonačelnici, te 
predstavnici turističkih zajednica, vlasnici ugostiteljskih objekata, 
pomoćnici ministara i ostali zaljubljenici u dobru kapljicu, rakiju 
viljamovku. 

U proteklu godinu dana «Kruškina duša» promovirana je na 
mnogim mjestima širom Zagorja, pa nije čudno da su mnogi 
taj proizvod prepoznali kao vrijedni i cijenjeni poklon za blag- 
dane i druge prigode. Vlasnici OPG-a Ferek-Jambrek zadovoljni 
su s uspjehom svojeg proizvoda i već imaju planove za buduć- 
nost, računajući na potencijal i vrijednost koja se krije iza bren- 
da «Kruškina duša». Stoga poručuju «Oslobodite dušu, gutljaj po 
gutljaj...»(vir) 


Ponosni vlasnici OPG-a A... ne kriju zadovoljstvo 
suspjehom «Kruškine duše»: 

IMAMO I NAJUSPJEŠNIJU 
PČELARKU 


MEĐU DESETAK RADOBOJSKIH PČELARA POSEBNO SE ISTIČE OBI- 
TELJ ŠKERLEC IZ JAZVINA, A SPOMENKA NOSITELJICA OBITELJ- 
SKOG POLJOPRIVREDNOG GOSPODARSTVA, NAJUSPJEŠNIJA JE 


canju pčelara u Osijeku gdje su za svoj 
bagremov med dobili najviše priznanje 
«Zlatnu žlicu». 

Obitelj Škrlec ulaže mnogo truda i 
sredstava kako bi njihove pčele prikupi- 
li što više i što kvalitetnijeg meda. To s 
obzirom na vremenske uvjete često nije 
ni lako ni jednostavno. Tako uz medo- 


kako bi pčele što lakše prezimile i na 
proljeće ponovno krenule u sakupljanje 
meda. 


Želite li nabaviti kvalitetni, ekološko 
proizvedeni med od bagrema, kestena, 
livadnih trava ili drugih sorti nazovite 
098 745 159 ili se obratite na F-maill 


PČELARKA U KRAPINSKO-ZGORSKOJ ŽUPANIJI. 


Uz nekoliko obiteljskih poljopri- 
vrednih gospodarstava koja se bave uz- 
gojem voćaka i vinove loze posebno se 
ističu i pčelari. Jedna od najvećih je obi- 
telj Škrlec, koja ima preko stotinu košni- 
ca, svu potrebnu opremu, te prijevozna 
sredstva za seljenje pčela na medonosna 
područja. Posljednjih godina gotovo da 
nije bilo smotre, sajma ili natjecanja, 
u Krapinsko-zagorskoj županiji i šire 
na kojoj se sa svojim medom i drugim 
pčelinjim proizvodima nije pojavila 
obitelj Škrlec. U svojoj kolekciji imaju 
veliki broj uglavnom zlatnih medalja, 
što dokazuje kvalitetu tog prehrambe- 
nog proizvoda s naših voćaka, livada i 


drugih medonosnih drveća i biljaka. Po- 
sebno se ističe kvaliteta meda od cvijeta 
bagrema, koji zadovoljava sve ekološke 
normative, a svojom kvalitetom vlasni- 
cima donosi zlatne medalje. Za obitelj 
Škrklec, predvođenu Spomenkom, koja 
je nositelj obiteljskog poljoprivrednog 
gospodarstva uspješno je bilo i sudjelo- 
vanje na 11. ocjenjivanju i izložbi meda 
Krapinsko-zagorske županije održanom 
u Zlatar Bistrici. Spomenka Škrlec dobila 
je nagradu kao najuspješnija pčelarka u 
Krapinsko-zagorskoj županiji, a bagre- 
mov med Škrlecovih zlatnu medalju. 
Obitelj Škrlec s ponosom se sjeća sudje- 
lovanja na XVI. Međunarodnom natje- 


(Bez NARA i drugim manifestacijama 
nema ni prodaje. 


adresu: www.pcelarstvo-škrlec.hr. (vir) 
nosne biljke na radobojskom području, . 
Škrlecovi sele pčele i na druga medo- 
nosna polja, uglavnom u Gorski kotar. 
Kako bi što uspješnije pratili sakupljanje 
meda nabavili su posebnu digitalnu 
vagu, zahvaljujući kojoj u svako vrijeme 
mogu kontrolirati količinu unosa meda 
u košnice, a da zbog toga ne odlaze na 
udaljena mjesta gdje su ostavili košnice 
sa pčelama. 


Med za sada prodaju na raznim 
izložbama i na kućnom pragu, jer kako 
kažu, trgovački centri nisu baš redoviti 
platiše, a troškovi su stalni i treba ih pod- 
mirivati. Rezultatima svog rada uglav- 
nom su zadovoljni, iako prošla godina 
zbog suše nije bila najbolja za pčelare, 
pa je trebalo odvojiti znatna sredstva 


“ Košnicepčela obitelji Škrlec 
ljetiji zimi: 


UZ MED | RAKIJU RADOBOJSKI BREND | VINO 


ciran i skup. Zahvaljujući odgovarajućoj pomoći Općine Radoboj, 
OPG Rihtar u mogućnosti je staviti u promet vina visoke kvalitete s 


Mnogi ne znaju da je u Radoboju pronađen najstariji u svijetu, 
fosilni ostatak lista vinove loze. Po tom je otkriću Radoboj poznat u 
uglednim svjetskim institucijama. Red je stoga da se i u današnje 
vrijeme odgovarajuća pažnja poklanja uzgoju vinove loze i proi- 
zvodnji vina. 

Nastavljajući tradiciju svojih predaka danas gotovo nema doma- 
ćinstva u Općini Radoboj koje ne uzgaja vinovu lozu i ne proizvodi 
vino. Dokaz toga je brojnost članova Udruge vinogradara i vinara 
«Radobojski pajdaši» koji su posljednjih desetak godina u mnogo- 
me doprinijeli poboljšanju kvalitete vina s ovog područja. 

Godišnja ocjenjivanja, koja se provode na temelju jedinstvenih 
kriterija, dokazuju da u našoj sredini više nema «zagorskog kiseliša», 
već da se tu proizvode vrlo kvalitetna vina koja od mogućih 20 bo- 
dova dobivaju između 18 i 19, što je više nego zadovoljavajuće. 


Tako su samo vina napravljena iz grožđa ubranog 2011. godine 
dobila čak devet zlatnih medalja što ih svrstava u kategoriju vrhun- 
skih. 


No, da bi se to dokazalo i na tržištu potrebno je učiniti još je- 
dan korak više. Kategoriju kvalitetnih, vrhunskih ili predikatnih vina 
mogu dobiti samo ona koja su napravljena iz grožđa koje ima geo- 
grafsko porijeklo. 


Jedno od rijetkih obiteljskih poljoprivrednih gospodarstava 
koje se prihvatilo tog posla je OPG Rihtar, koje je u 2012. godini do- 
bilo rješenje o proizvodnji grožđa s geografskim porijeklom. Tako 
se sada na tržište može plasirati kvalitetno, vrhunsko ili predikatno 
vino sorte Chardonnay i Sauvignon. Da bi se to ostvarilo bilo je po- 
trebno uložiti dosta truda i sredstava, jer je postupak dosta kompli- 


oznakom da su proizvedena iz grožđa s radobojskog područja. 
Kako skori ulazak Hrvatske u EU donosi mnoge promjene i na 

planu vinogradarstva i vinarstva bilo bi korisno da i drugi radoboj- 

ski vinogradari svoju proizvodnju usklade s novom uvjetima i pro- 


pisima. 


Vinograd Chardonnaya iz kojeg dolazi vrhunsko vino)s 
radobojskim geografskim porijeklom! 

DOČEK NOVE GOPINE 
UGLAVNOM UZ RARETE 


Bilo je tu od najobičnijih 
do raketa višeg stupnja. Valja 
zabilježiti kako su Božićni i 
Novogodišnji blagdani prošli 
uglavnom bez pucnjave, čula 
se tu i tamo tek eksplozija 
neke petarde. 


Većina stanovnika Opći- 
ne Radoboj ispratilo je 2012. 
i dočekalo Novu u svojim ku- 
ćama uz domaće specijalitete 
i kapljicu, da bi točno u ponoć 
izašli na otvoreni prostor i za- 
palili raznovrsne pirotehničke 
naprave. 


Upravo je stigla Nova godina. 


U JESENJU MJEŠTANI SU ORGANIZIRALI 
DOČEK NOVE 2015. 


Posljednjih dana stare godine najučestalije je pitanje «Gdje 
ćeš dočekati novu godinu»? No unatoč velikom broju udruga koje 
djeluju na području općine Jesenje, mještani se samoinicijativno 
organiziraju kako bi dočekali novu godinu. Iznimka je ŠRU Orkan 
iz Donjeg Jesenja koja je za mještane organizirala doček u Druš- 
tvenom domu u Donjem Jesenju. U Gornjem Jesenju i na Brdu Je- 
senjskom, mještani su sami organizirali ispraćaj stare i doček nove 
2013. godine. Od večernjih sati uz dobru atmosferu, kuhano vino, 
čaj, rakiju i kotlovinu dio mještana Brda dočekao je novu godinu 
na otvorenom, a jedan dio sklonio se na obližnjoj terasi. 


U Gornjem Jesenju doček je organiziran u dvorani Doma kul- 
ture; za ugodnu atmosferu pobrinuli su se domaći dečki koji su 
zabavljali goste. Uz lijep vatromet, glazbu i ples, ušlo se u novu 
2013. godinu. Nakon toga slijedio je pomalo zaboravljeni Ples srca 
koji je dodatno podigao, ionako dobro raspoloženje. Veselje je po- 
trajalo do jutarnjih sati. | organizatori u Donjem Jesenju pobrinuli 
su se za bogati meni i piće pa su posjetitelji u vedrom raspolože- 
nju ispatili staru i dočekali novu godinu. Okupljene mještane koji 
su bili na dočeku obišao je načelnik Ivan Maligec te svima zaželio 


BOŽICNO NOVOGODIŠNJE DRUŽENJE HDZ-A 


Prostor Vatrogasnog doma u Radoboju bio je mjesto Božić- 
no-novogodišnjeg druženja članova i simpatizera HDZ-a. Druže- 
nje je održano 21. prosinca, nepuna dva mjeseca nakon uspješno 
organiziranog natjecanja u kuhanju kotlovine. Uz članove i sim- 
patizere HDZ-a s područja Općine Radoboj našli su se tu među 
ostalima i predsjednik ZO HDZ-a Krapinsko-zagorske županije 
Zarko Tušek, tajnik Miljenko Šoštarić, te predsjednik mladeži 


HDZ-a KZŽ Mišo Grilec. 


Uz ugodno raspoloženje održano je i natjecanje u Beli, gdje 
su najbolji bili: Stjepan Poljak (Kec) i Mirko Kranjčec (Mika), dru- 
go mjesto pripalo je Stjepanu Tušeku i Zlatku Kunšteku, dok su 
treći pomalo iznenađujuće bili Vedran Svedružić i Kruno Košutić, 
članovi mladeži HDZ-a. 

Ovo druženje još je jednom dokazalo da kriza i teška vreme- 
na nisu jači od volje i zajedništva pa organizatori druženja, čla- 
novi Općinskog odbora HDZ-a Radoboj mogu biti u potpunosti 
zadovoljni.(1. Miljan) 


i 
Dobro FaSBAIOŽENJe na druženju članova i simpatizera 
' HDZ-a Radoboj. 


sretnu i uspješnu novu 2013. godinu. 


W 


Nova godina dočekana je u vedrom raspoloženju. 


= 


ODRŽAN BOŽICNI KONCERT CRKVI SV. 
IVANA KRSTITELJA 


na U] š 


U nedjelju 23. prosinca, u 
župnoj crkvi sv. Ivana Krstite- 
lja održan je još jedan božićni 
koncert u organizaciji Općine 
i župe Jesenje. 

Ove je godine bio četvr- 
ti po redu; blagdansko je to 
događanje koje uoči najve- 
ćeg obiteljskog kršćanskog 
blagdana, Božića, kroz pje- 
smu navješćuje radosnu vijest 
-rođenje Spasitelja. Prigodne 
svjetovne i sakralne pjesme 


ove su godine izveli; Podvin- 
čani, klapa Radoboj, Željko 
Kokorić, pjevački zbor sv. Ivana 
Krstitelja iz Martinca Orehovič- 
kog, ženska vokalna skupina i 
članovi AKUD-a Jesenje. 
Božićni koncert rado je po- 
sjećen pa je tako i ove godine 
crkva bila puna posjetitelja koji 
su uživali u izvedbi starinskih 
i novokomponiranih božićnih 
pjesama koje su odzvanjale 
akustičnom župnom crkvom. 

VINOGRADARI | PROSLAVILI 
BLAGDAN SV. VINKA 


Obilježavanje blagdana sv. Vinka, prvog vinogradarskog 
sveca U novoj godini u našim krajevima ima dugu tradiciju. 

Na blagdan Vincekova, 22. siječnja, vinogradari tradicio- 
nalno odlaze u svoje vinograde odrezati grančice vinove loze 
i pri tome blagosloviti vinograd, a obrezani trs okititi kobasi- 
cama i zaliti vinom. 

Od davnina se vjerovalo da će se tim činom osigurati do- 
bra rodnost vinove loze i obilježiti početak nove vinogradar- 
ske godine. 

Udruga vinogradara Sv Martin iz Jesenja obilježila je blag- 
dan Vincekova u subotu 19. siječnja na brijegu Straža. Cere- 
moniju blagoslova vinograda izveli su PP pajdaši Iz Petrov- 
skog. 

Uz posebno pripremljen obred, pedesetak članova udruge 
molilo je sv. Vinka da zaštiti naše vinograde od mraza, bolesti 
i drugih nedaća. Trs kojeg je obrezao domaćin, Ivan Maligec, 
zaliven je vinom i okićen kobasicama koje simboliziraju želju 
za dobrim urodom u ovoj godini. 

Vjetar i hladno vrijeme prisilili su okupljene da se sklone u 
klijeti domaćinima u kojima su se, uz kuhane kobasice, kušala 
vina prošlogodišnje berbe. 

Veselica uz muziku i pjesmu potrajala je do večernjih sati, 
a na sam blagdan sv. Vinka vinogradari su obišli svoje vino- 
grade i obavili prvi rez trsova. 

Odrezane grančice ponesu se kući i stave u vodu; one će, 
kad pupovi potjeraju, pokazati vlasniku kako će mu ove godi- 
ne roditi vinograd. 


Prije rezidbe blagoslovljen je alat kojim će biti obrezan trs. 


Blagoslov vinograda. 


GDJE JE NESTALA 
SVETA BARBARA 


Od izlaska prošlog broja Radobojsko-Jesejanskog lista do sre- 
dine siječnja 2013. godine na adresu urednika Radobojsko-Jese- 
janskog lista stiglo je nekoliko upita koji se uglavnom svode na 
činjenicu da u prosinačkom broju nije objavljeno ništa o obilježa- 
vanju blagdana sv. Barbare, zaštitnika rudara. Priznajemo, oprav- 
dana pitanja. Radoboj, kao poznato rudarsko mjesto od početka 
19. stoljeća, kada je počela eksploatacija sumpora, pa do 1948. 
godine kada je zatvoren rudnik ugljena, bilo je mjesto svečanog 
obilježavanja blagdana sv. Barbare, zaštitnice rudara. Koliko su tu 
sveticu poštivali radobojski rudari dokaz je i stijeg na kojem je 
lik sv. Barbare, a na koplju je pribijen 31 pozlaćen i 202 srebrna 
čavlića ili po domaće cveka s ugraviranim inicijalima imena ru- 
dara i počasnih članova. Zastava se danas čuva u vitrini Općine 
Radoboj. 


Zastava s likom sv. Barbare zahvaljujući Općini Radoboj konzervi- 
rana je i sačuvana od daljnjeg propadanja, ali bi bilo dobro da se 
barem jednom godišnje, na blagdan sv. Barbare zavijori na čelu po- 
vorke koja sinove, kćeri, unuke i ostale vjernike vodi na svetu misu 
tim povodom. 


U dugom vremenskom razdoblju, odvijanja rudarske dje- 
latnosti u Radoboju, ni jednom 4. prosinca, blagdan sv. Barbare 
nije prošao bez posebne svečanosti. Organiziran je tako odlazak 
rudara i članova njihovih obitelji na svetu misu u Župnu crkvu 
uz pratnju limene glazbe i nošenje zastave sv. Barbare. Bilo je to 
tako u Radoboju do pred godinu dvije, da bi prošle godine sve 
spalo na služenje svete mise uz nazočnost svega nekoliko dese- 
taka vjernika, bez drugih obilježavanja ovog blagdana. To je bio i 
razlog što u prosinačkom broju Radobojsko-Jesejanskog lista nije 
bilo informacije o proslavi blagdana sv. Barbare. 

Stariji mještani Radoboja sjećaju se i kobnog 6. prosinca 
1952. godine kada su u nesreći koja se dogodila u Golubovečkim 
ugljenokopima poginula četvorica rudara s područja Radoboja. 
Radoboj od tog tužnog događaja ne pamti, da su istoga dana na 
mjesnom groblju obavljena četiri pogreba. 


Neoboriva je činjenica, da Radoboj ne bi bio to što jest, da 
ne bi imao stotine visokoobrazovanih ljudi, uvaženih stručnjaka i 
uglednih poslovnih ljudi, da nije bilo rudarstva na ovom područ- 
ju. No, isto je tako činjenica, da sinovi i unuci radobojskih rudara 
koji mogu zahvaliti trudu svojih djedova i očeva i ne bi bili to što 
jesu, ne iskazuju dovoljno poštovanje i zahvalnost svojim pred- 
cima radobojskim rudara. Da to nije tako na obilježavanju blag- 
dana sv. Barbare i danas bi župna crkva bila puna, limena glazba 
koja je uzela ime nekadašnjeg ugljenokopa Mirna ne samo da bi 
sudjelovala u misnom slavlju, već bi mogla i održati prigodni kon- 
cert tim povodom. Učenici u našoj osnovnoj školi tog bi dana bili 
upoznati s ponosnom prošlošću svojih pradjedova i djedova, a i 
nekoliko desetaka još uvijek živućih radobojskih rudara moglo bi 
se na prikladan način prisjetiti, svojih napornih dana provedenih 
pod zemljom. Svega toga u našoj je sredini nažalost izostalo, no 
nije kasno da se već iduće godine tom blagdanu pokloni zaslu- 
žena pozornost.(vir) 

LEGALIZACIJA ILI RUŠENJE 


Zadnjeg dana mjeseca lipnja 2013. godine ističe rok za pod- 
nošenje zahtjeva o legalizaciji građevinskih objekata. Zakonom 
je omogućeno pribavljanje potrebnih dokumenata za sve one 
građevine koje su izgrađene prije 30. lipnja 2011. godine i ukla- 
paju se u postojeće prostorne planove. Poznato je da su mnoge 
kuće, vikendice, klijeti, staje, kokošinjci, verande i ograde i na 
našem području izgrađene bez odgovarajućih građevinskih do- 
zvola. Suvremena tehnologija omogućila je da svaki građevinski 
objekt bude snimljen iz zraka i sve je to pohranjeno u odgovara- 
jućim državnim institucijama. Zakonom je pružena mogućnost 
vlasnicima svih takovih objekata da pribave potrebne papire i 
da objekti postanu legalni. Taj će postupak koštati ovisno o na- 
mjeni i površini od pet do više desetaka tisuća kuna, no i to je 
bolje nego donošenje odluke o rušenju. 

Kako na području općine Radoboj ima više objekata izgra- 
đenih bez građevinske dozvole, bilo da se radi o kućama, staja- 
ma, klijetima, vikendicama, ogradama ili drugim objektima, OO 
HNS-a Radoboj u želji da pomogne svojim mještanima organizi- 
ra stručni skup na kojem će se detaljno objasniti postupak lega- 
lizacije nelegalnih objekata. 


Dođite stoga u četvrtak 07. veljače 2013. godine u 18 sati u 
Vatrogasni dom u Radoboju, gdje ćete dobiti sve informacije o 
mogućnosti legalizacije svojih građevinskih objekata. 


Napominjemo, da legalizaciju treba tražiti za sve dograđe- 
ne objekte koji imaju građevinske dozvole, kao što su verande, 
garaže, ograde uz ceste i sve gospodarske objekte, stoga i oni 
vlasnici koji imaju važeće građevinske dozvole za stambene 
zgrade, a naknadno su nešto dograđivali, moraju prikupiti do- 
kumentaciju za legalizaciju te dogradnje, a kako to učiniti mogu 
saznati na najavljenom skupu 7. veljače s početkom u 18 sati u 
Vatrogasnom domu u Radoboju.(vir) 


MLADI HNS-OVCI BRINUSE 
ZA SVOJE MJESTANE 


Siječanjske zimske nepogode jednima su donijele radost, 
drugima brige. Mladi su uglavnom uživali, a oni stariji našli su 
se pred nepremostivim preprekama. Snijeg je zasipao prilaze 
kućama, a za njegovo otklanjanje trebale su zdrave i snažne 
ruke. Kako to kod svih domaćinstava nije ostvarivo, mladi čla- 
novi Hrvatske narodne stranke uz pomoć općinskog načel- 
nika ANĐELKA TOPOLOVCA prihvatili su se posla i u subotu 
19. siječnja krenuli su u akciju čišćenja snijega na pristupima 
pojedinih kuća. Bilo je tu nanosa snijega i većeg od pola me- 
tra, ali odlučnost mladih HNS-ovaca problem je riješila. 

Poticaj čišćenju snijega do kuća starijih osoba dao je i op- 
ćinski načelnik koji ujedno obavlja i dužnost Županijskog od- 
bora HNS-a Anđelko Topolovec, što dokazuje njegovu osjet- 
ljivost za nezbrinute i socijalno ugrožene stanovnike općine 
Radoboj. (K.H.) 


DUBRAVKO KRANJČEC, KANDIDAT HDZ-a ZA NAČELNIKA OPĆINE 
RADOBOJ 


HDZ IMA KANDIDATA ZA NAČELNIKA 


Sukladno odluci Općinskog odbora HDZ-a Radoboj na 5. 
sjednici zatraženo je da Temeljni ogranci HDZ-a Radoboj, Gor- 
nja Semnica, Jazvine i Bregi Radobojski daju prijedlog za kandi- 
data stranke za načelnika Općine za predstojeće lokalne izbore 
2013. godine. Članovi Općinskog odbora smatrali su kako je 
donošenje odluke i isticanje kandidata na takav način najviše 
demokratski, što su i članovi stranke potvrdili svojim pozitivnim 
reakcijama. Temeljni ogranci prepoznali su važnost ove odluke, 
te se zaista aktivno uključili u odabir kandidata. U vrlo kratkom 
roku donesene su odluke u sva četiri Temeljna ogranka, a iste 
su predstavljene već na slijedećoj sjednici Općinskog odbora 
29. rujna 2012. 


Tako je jednoglasno odlučeno, da kandidat HDZ-a za načel- 
nika Općine Radoboj na lokalnim izborima 2013. godine bude 
Dubravko Kranjčec, ing. prom., predsjednik Općinske organiza- 
cije HDZ-a. Predsjednik je izrazio zahvalnost svima članovima 
na povjerenju koje su mu iskazali, no isto tako naglasio je kako 
je ovo veliko zaduženje, te da je i nadalje potrebna velika surad- 
nja, aktivan rad i kohezija unutar stranke, koje zaista ne manj- 
ka u nepunih godinu dana, otkako su održani unutarstranački 


izbori. Tom je odlukom Općinska organizacija HDZ-a Radoboj 
ozbiljno je krenula u pripremu za predstojeće lokalne izbore. 


Tajnik OO HDZ-a, Ivan Miljan, univ.bacc.ing.comp. 


Dubravko Kranjčec. 


POTPISAN UGOVOR 0 SUFINANCIRANJU 


Ministarstvo regionalnog razvoja i fondova EU početkom 
2012. godine objavilo je natječaj putem kojeg su dodijeljena 
sredstva za “Programe pripreme i provedbe razvojnih projeka- 
ta prihvatljivih za financiranje iz fondova EU“. Kroz Potprogram 
II koji se provodio na području Krapinsko-zagorske županije u 
kojem se sufinancira Priprema lokalnih razvojnih projekata na 
potpomognutim područjima, u koje spada i Općina Jesenje, 
kandidiran je Projekt izgradnje energane na biomasu. Nakon 
završetka natječaja, s područja naše Zupanije u Zagorsku razvoj- 
nu agenciju, koja je bila regionalni koordinator za zaprimanje 
zahtjeva, pristigla su tri projekta, i to: Općine Jesenje, Desinić i 
Zagorska Sela. 

Projekt Općine Jesenje, kao i ostala dva projekta, prihvaćena 
su od strane Ministarstva. Svečano potpisivanje Ugovora uprili- 
čeno je u prostorijama Županije, a potpisivanju su prisustvovali 
v.d. župana Sonja Borovčak, zamjenik župana za gospodarstvo 
Anđelko Ferek Jambrek, direktorica ZARA-e Karolina Barilar_ te 
načelnici Ivan Maligec, Zvonko Škreblin i Zeljko Kodrnja. Cestita- 
jući načelnicima općina na kvalitetnim projektima i dobivenim 
sredstvima, županica je istaknula žaljenje što se na natječaj nisu 
javile i ostale općine koje su zadovoljavale kriterije za dodjelu 
sredstava. 


Napomenula je kako će u 2013. godini biti osigurano još 
više sredstava za tu namjenu te je pozvala i ostale općine da se 
aktivno uključe u pripremu projekata, kako bi se iskoristilo čim 
više sredstava iz EU fondova. 


Radobojsko-Jesejanski list br. 50 / Godina VI. / 28. siječnja 2013. 


11 e 


PRIJEM RODITELJA NOVOROĐENE DJECE 


U vijećnici općine Jesenje upriličen je 27. 
prosinca prijem roditelja i malenih koji su ro- 
đeni u drugoj polovici 2012. godine. 


Tom prigodom načelnik Ivan Maligec uru- 
čio je osmorici roditelja potvrde o uplaćenoj 
financijskoj pripomoći za njihovu novorođen- 
čad. 

Općina je u ovoj godini u tu svrhu _iz Pro- 
računa uplatila ukupno 55.000,00 kuna, rodi- 
teljima jedanaestero novorođenih beba. 


Naravno da vam ova jednokratna pomoć 
neće biti poticaj za jedno dijete više, što nam 
je svima želja, ali smo svjesni činjenice da je 
svaka financijska pomoć u ovim vremenima 
dobrodošla. 


Općina nastoji kroz razne načine pomoći 
roditeljima kako bi oni mogli djeci osigurati 
kvalitetan razvoj i njihovo školovanje, a to će i 
ubuduće činiti, istaknuo je načelnik Maligec. 


# 


Naćelnik saimalenima i roditeljima kojilsu primili 
financijus pomoć. 


BEZ REGISTRA NEMA VINOGRADA 


Ulaskom Hrvatske u Evropsku uniju mnoge će se stvari promi- 
jeniti. Tako od 1. srpnja 2013. na papiru neće postojati vinograd 
kojeg njegov vlasnik prije tog datuma nije upisao u Vinogradarski 
registar. Što to znači? Nakon ulaska u EU vinogradari u Hrvatskoj 
nekoliko godina neće moći saditi nove vinograde. Dozvolit će se 
sadnja samo onoliko novih sadnica koliko će ih trebati zamijeniti 
u postojećim vinogradima. 


Vlasnici vinograda koji do ulaska Hrvatske u Evropsku uniju 
neće svoj vinograd registrirati neće moći kupiti nove sadnice vi- 
nove loze, niti će imati mogućnost legalne prodaje grožđa ili vina. 
Poljoprivredna gospodarstva, koja su upisana u upisnik, a imaju 
najmanje 0,1 hektar vinograda automatski su upisana u Vinogra- 
darski registar i ona nisu dužna obavljati naknadne prijave, ali su 
dužna u skladu sa zakonskim propisima prijavljivati količine ubra- 
nog grožđa i proizvedenog vina za pojedinu godinu. 

Vrijeme ulaska Hrvatske u EU se bliži i preostale dane valja 
iskoristiti za prilagodbu novim propisima i zahtjevima, kako bi 
izbjegli eventualne nezgodne situacije a i može bitne sankcije. 
Provjerite stoga, jeste li upisani u Upisnik obiteljskih poljopri- 
vrednih gospodarstava i u Vinogradaski registar.(vir) 


Hrvatska narodna stranka 
- podružnica Radoboj 


JAVNA TRIBINA 
o postupku legalizacije bespravno izgrađenih 
objekata na području Općine Radoboj 


U četvrtak 7. veljače, 2013. g. u 18,00 sati 
u prostorijama vatrogasnog doma u Radoboju održat će 
javna tribina o postupku legalizacije bespravno izgrađenih 
objekata na području Općine Radoboj. 


Na javnoj tribini biti ćete upoznati sa postupkom koji je 
potrebno provesti kako biste legalizirali svoje bespravno 
izgrađene objekte. 


Pozivaju se svi zainteresirani mješatni naše Općine, da se 

odazovu na javnu tribinu kako bi saznali sve važne činjeni- 

ce o legalizaciji i kako na najednostavniji način legalizirali 
svoje objekte. 


Predsjednik, Robert Mikša 


POŠTA U RADOBOJU RADI SAMO DO DESET SATI 


Liberalizacija tržišta, dava- šalju pisma tako sada mogu 


nja usluga i ostalih djelatnosti 
uz određene dobre strane po- 
nekad dovodi i do neželjenih 
posljedica. 

Posljednjih mjeseci pojavi- 
la se tako na području radoboj- 
ske općine nova služba dostave 
pošte. Tako sada račune, razne 
obavijesti, reklamne prospek- 
te, te sve rjeđa privatna pisma 
razvoze poštari različitih tvrtki. 


Tako je tradicionalna Hrvat- 
ska pošta dobila konkurenciju, 
a samim tim smanjio se i obim 
poslova. Rezultat toga je odlu- 
ka Uprave Hrvatskih pošta, da 
nakon više desetljeća poštan- 
ski ured skrati radno vrijeme. 
Umjesto do početka ove godi- 
ne sedmosatnog radnog vre- 
mena pošta u Radoboju svoje 
usluge pruža radnim danom 
samo od 7 do 10 sati. 

Umirovljenicima, koji pri- 
maju mirovinu preko pošte, 
građani koji plaćaju račune i 


poštu posjetiti samo do 10 sati. 
Pitanje je hoće li se i dosadašnji 
sistem dostave pošte do kuć- 
nih pragova još dugo održati, 
jer smanjenjem obima posla 
prijeti i skraćenje radnog vre- 
mena dostavljača pošte. 


NO Hrvatska pošta 


Nakon 10 sati vrata pošte u Radobo- 
ju su zaključana. 


PAKETI ZA SOGIJALNO NEZBRINUTE 


U predblagdansko božićno-novogodišnje vrijeme, općina Je- 
senje za svoje mještane koji su teškog materijalnog stanja  pri- 
prema pakete sa živežnim namirnicama i higijenskim potrepšti- 
nama. 

Na prijedlog Socijalnog vijeća, podijeljeno je 60 paketa 
najsiromašnijim i teško bolesnim mještanima. Za umirovljenike s 
nižim mirovinama, čija su mjesečna primanja manja od 1.500,00 
kuna, osigurane su i podijeljene ,,božićnice“ u iznosu od 300,00 
kn. Općina time nastoji da i mještani koji su slabijeg imovinskog 
stanja osjete radost božićnih blagdana te da ih provedu u što ve- 
selijem ozračju. 

NOVOSTI IZ OŠ SIDE KOŠUTIĆ RADOBOJ 


BOŽIĆ U CRKVI 


Na Božić, 25. prosinca 
2012. godine u crkvi Presve- 
tog Trojstva u Radoboju, Sveta 
misa je započela nastupom fol- 
klorne skupine učenika razred- 
ne nastave OŠ Side Košutić 
Radoboj. 


Božićnom koreografijom 
razveselili su prisutne i time 
dokazali da ima volje i želje za 
folklornim izričajem koji nje- 
guju naši najmlađi sa svojom 
učiteljicom Dragicom. 

Folklorna skupina 


Učenici su proveli neko vrijeme u parku škole uživajući u sni- 
jegu, grudanju i pravljenju snjegovića. 
Evo nekoliko fotografija. 


ŠKOLSKO NATJECANJE IZ MATEMATIKE 


17. siječnja 2013. u našoj je školi održano školsko natjecanje iz 
matematike. Pristupilo mu je 16 učenika od 5. do 8. razreda. 


Učenici koji su najbolje riješili zadatke predloženi su za viši rang 
natjecanja, a to su: 


5. razred — Jan Fruk 

6. razred - Lorena Potočki 

7. razred - Jelena Sajko 

8. razred - Mihael Grmovšek i David Vuzem. 

Županijsko natjecanje održat će se 15. veljače 2013. u OŠ Ku- 
mrovec. 

Svim našim natjecateljima Želimo puno sreće i uspjeha u dalj- 
njem natjecanju. Dragica Salković, učiteljica matematike 


Dana 17. siječnja 2013. održano je školsko natjecanje iz Li- 
DraNa, školske smotre literarnog, dramsko - scenskog i novinar- 
skog stvaralaštva. 


Učenici naše škole rado su sudjelovali sa svojim kvalitetnim 
i kreativnim radovima. Oni su sa svojim voditeljicama marljivo 
spremali točke od početka školske godine. Bilo je tu puno pjesa- 
ma, literarnih radova te jedan igrokaz. Pred članovima komisije 
bio je težak zadatak - odabrati najbolje koji će nas predstavljati 
na županijskoj razini. lako je odabir bio težak, komisija je doni- 
jela sljedeće odluke: 

Jan Fruk (5. a) predstavljat će školu recitacijom Zagorski jal 
autora Miljenka Hršaka. 


Igrokazom Žufka čuča predstavljat će nas Mateo Erdelja (5. 
a) i Luka Tepuš (5. b). 

Predstavnice u literarnom stvaralaštvu su: Lana Bistrović 
(8. a) koja je napisala pjesmu na kajkavskom V živlenju i prozni 
tekst Još nije gotovo te Jelena Sajko (7. a) s proznim tekstom 
Voda. Svim učenicima zahvaljujemo na sudjelovanju, a našim 
predstavnicima želimo puno uspjeha i da nas predstave na naj- 
bolji način, kako samo oni znaju. Sretno! 


Ivana Frajzman, učiteljica hrvatskog jezika 
: Ul 

PARAOLIMPIJSKI DAN U 0$ RADOBOJ 


Zadnjeg dana nastave prije zimskih praznika u našoj školi odr- 
žan je Paraolimpijski školski dan. To je međunarodni projekt, u koji 
se uključio i Hrvatski paraolimpijski odbor, čiji je cilj promovirati 
paraolimpijske sportove među učenicima te uključiti što veći broj 
djece s invaliditetom u sportske aktivnosti. 


Naši gosti bili su Damir Frntić, voditelj projekta za sjevernu Hr- 
vatsku i paraolimpijac Ivica Vugrinec. Oni su pod geslom ,Tko se 
igra taj se voli“ održali radionice za učenike podijeljene u neko- 
liko skupina. Učenici nižih razreda slušali su bajku pod naslovom 
.Niliam, zmaj s jednim krilom i svjetsko nogometno prvenstvo 
dvorca", nakon čega su djeca raspravljala o temi bajke, a to je po- 
štovanje i prihvaćanje različitosti pojedinaca i bojali crteže koji su 
prikazivali osobe s invaliditetom. Učenici viših razreda pogledali su 
film o paraolimpijskim igrama u Pekingu i razgovarali s paraolim- 
pijcem Ivicom Vugrincom, a tom su prilikom učenice iz novinarske 
grupe napravile i intervju sa sportašem. 

Najveselije je bilo, naravno, u sportskoj dvorani gdje su učenici 
mogli isprobati kako je to kretati se na štakama, savladavati pre- 
preke povezanih očiju ili igrati odbojku sjedeći, a najzanimljivije im 
je svakako bilo odmjeriti snage u stolnom tenisu s paraolimpijcem 
Vugrincom. 


Kroz ovaj poučan i zanimljiv dan postignut je prvi korak u krei- 
ranju svijesti i razumijevanju za sport osoba s invaliditetom 


Dijana Šalković, učiteljica njemačkog jezika 


NOVOSTI IZ OŠ JESENJE 


ŠKOLSKO NATJECANJE IZ MATEMATIKE 


Ove godine, početkom 2.obrazovnog razdoblja započela su 
školska natjecanja iz većine školskih predmeta. Već prvi nastavni 
tjedan kao i obično započinje se sa školskim natjecanjem iz mate- 
matike na kojem su se natjecali učenici 5. i 6.razreda. Iz 5.razreda 
sudjelovali su Julijana Jedvaj, Lovro Jedvaj, Karlo Košanski, Karlo 
Ravenski, dok su iz 6.razreda sudjelovali Patricija Cvrtila i David 
Gašparić. U kategoriji 5.razreda najbolji rezultat postigao je Karlo 
Ravenski, dok je u 6.razredu najbolji bio David Gašparić. 


Čestitamo svim učenicima na sudjelovanju, a pobjednicima 
želimo da sa postignutim bodovima ostvare dobar rezultat u 
ukupnom poretku ostalih sudionika natjecanja iz cijele Zupanije i 
zasluže poziv na Županijsko natjecanje iz matematike koje se ove 
godine održava u Kumrovcu. (etv) 


OŠ Gornje Jesenje 19. 12.2012. 
s početkom u 14:30 u prosto- 
ru školske sportske dvorane 
tradicionalno je _priredbom 
obilježila još jednu godinu na 
izmaku. U programu su sudje- 
lovali učenici svih razreda te 
su predstavili znanje i umijeće 
glume, recitacije autorskih pje- 
sama, pjevanja i plesa. 


Istovremeno se u predvorju 
dvorane održavao  tradicio- 
nalni Božićni sajam koji se još 
jednom pokazao uspješnim u 


prikupljanju sredstava za orga- 
nizaciju terenske nastave. Pri- 
redbi je prisustvovao i Ivan Ma- 
ligec, načelnik Općine Jesenje 
koja svake godine prigodnom 
darovima razveseli najmlađe 
mještane. 

Ravnateljica škole Ljerka Ma- 
logorski-Dragoslavić, prof. 
obratila se svim okupljenima 
toplim riječima zahvale, upu- 
ćujući čestitku za nadolazeću 
2013. godinu. (etv) 


U organizaciji Krapinskog informatičkog kluba KRIK, Hrvat- 
skog saveza informatičara i Srednje škole Krapina 18. Zimska škola 
informatike odvijala se od 3. do 11.siječnja 2013. u Srednjoj školi 
Krapina. Prisustvovali su joj najbolji srednjoškolci informatičari iz 
Hrvatske te učenici i nastavnici iz čitave županije (oko 250 polazni- 
ka). Među njima su bili i učenici 7. razreda naše škole Nikola Klasić, 
Jurica Klasić, Lovro Sitar i Antonio Habjanec. Učenici su za svoj rad 
u radionicama tijekom cijelog tjedna, primili priznanja Hrvatskog 
saveza informatičara na svečanom zatvaranju ZŠI. 


Posebno smo ponosni što je učenik Jurica Klasić pohvaljen i 
nagrađen kao najbolji sudionik radionice “WEB početni“. Čestita- 


mo! (etv) 
| 


I NADALJE, U ZDRAVOM TIJELU ZDRAV DUH :) 


Već dva mjeseca svako ju- 
tro uz dobru glazbu, 15 minuta 
prije početka nastave, učenici 
se laganim vježbama zagrija- 
vaju za nastavu. Tako je bilo i 


prošlog četvrtka. Ovaj put de- 
monstratori su bili: Sara (8.r), 
Antonio (7.r), Matija (7.r) , Roko 
(1.r) i Adrian (1.r). (etv) 


Im 
a.“ 

BEŽ ODGODE NASTAVE NA 400 M 
NADMORSKE VISINE... 


U OŠ Gornje Jesenje prvi nastavni tjedan u 2.obrazovnom 
razdoblju održavala se redovita nastava usprkos izuzetno lošim 
vremenskim prilikama i velikim snijegom. lako se škola nalazi u 
brdsko-planinskom području sjeverozapadnog dijela Krapinsko- 
zagorske županije, u sjevernom podnožju planine Strahinjčice na 
400 n/m te je tog tjedna napadalo oko pola metra snijega, nije bilo 
odgode nastave. 


Tom prilikom ravnateljica škole Ljerka Malogorski Dragoslavić, 
prof. pohvaljuje Zimsku službu općine Gornje Jesenje i obitelj Kata- 
lenić, prijevoznika Presečki grupu d.o.o. Krapina koji su u koordina- 
ciji sa školom omogućili da učenici, svi do jednoga dođu na nasta- 
vu pod izuzetno teškim vremenskim uvjetima. Ravnateljica čestita 
učenicima na trudu i požrtvovnosti, što su neki od njih pješačili i 
po nekoliko kilometara, da bi stigli u školu. Isto tako zahvaljuje i 
čestita svim učiteljima koji su svi redovito stigli na posao iz Cvetli- 
na, Varaždina, Štuparja, Krapine, Zagore i ostalih mjesta tako da se 
nastava redovito odvija cijeli tjedan bez ikakve odgode. (etv) 


NIKA FLEISS U POSJETU NAŠOJ ŠKOLI 


Hrvatski školski športski savez, u suradnji s Ministarstvom znanosti, obrazova- 
nja i sporta te Agencijom za odgoj i obrazovanje provodi niz edukativnih mjera u 
borbi protiv nasilja u sportu, a sve u sklopu Akcijskog plana za provedbu programa 
edukacije u borbi protiv nasilja u sportu, na sportskim natjecanjima i izvan njih. 


U okviru spomenutog akcijskog plana, Hrvatski školski športski savez surađuje s 
Hrvatskim skijaškim savezom kao organizatorom skijaške utrke AUDI FIS SKI WORLD 
CUP “VIP SNOW QUEEN TROPHY“ te zajedno provode aktivnosti vezane uz projekt 
"Stop nasilju na školskim i sportskim igralištima '. Naša škola od ove godine provodi 
program Univerzalne sportske škole pod vodstvom Radovana Cesarca, mag.kin. 


Tako je 14.12.2012. u sklopu tog projekta te provođenja aktivnosti Univerzalne 
sportske škole našu školu posjetila i Nika Fleiss, bivša skijaška reprezentativka koja 
radi na promociji skijaškog sporta i utrke VIP SNOW QUEEN TROPY koja su se održale 
4.i 6.01.2013. na Sljemenu. 


U sportskoj dvorani susretu su nazočili svi učenici škole. Prisutne je pozdravila 
ravnateljica škole Ljerka Malogorski Dragoslavić. Učenici su imali priliku postavljati 
pitanja na koje je Nika odgovarala. Pola sata proteklo je jako brzo. Na kraju razgovo- 
ra Nika Fleis je pozvala učenike da prate skijanje i dođu na Sljeme na utrke Svjetskog 
kupa. (etv) 


Zimska idila 


Kako izgleda rano jutro sa 
pola metra snijega oko OŠ Gor- 
nje Jesenje možete vidjeti na 
fotografijama. Posebnu čaroli- 


ju i zimsku idilu tog jutra, u če- 
tvrtak 17.01.2013. upotpunio 
je zrnati snijeg, koji je padao 
neprekidno 5 sati. (etv) 


l 

PODJELJENE 
MEDALJE 


NA IZVANREDNOJ 
IZBORNOJ — SKUP- 
ŠTINI UDRUGE VI- 
NOGRADARA | VIl- 
NARA RADOBOJSKI 
PAJDAŠI ZA NOVOG 
PREDSJEDNIKA IZA- 
BRAN ANĐELKO 
GOTLIN. 


Nakon ostavke Berislava 
Rihtara dosadašnjeg  pred- 


sjednika Udruge vinogradara 
i vinara «Radobojski pajdaši» 
Radoboj, u Radoboju je 21. 


prosinca održana izvanredna 
izborna skupština. Nakon op- 


širne rasprave o radu, odnosno 
neradu Udruge tijekom 2012. 
jednoglasno je nakon razrje- 
šenja dosadašnjeg predsjed- 
nika, na tu dužnost izabran 
ANĐELKO GOTLIN. Prihvaćen 
je izvještaj o radu, te program 
rada za 2013. godinu. 

Ovaj skup ujedno je isko- 
rišten za podjelu medalja koje 
su prilikom ocjenjivanja vina 
berbe 2011. osvojili članovi 
radobojske udruge. Uz devet 
zlatnih medalja, stručnjaci su 
ocijenili, da 29 uzoraka vina 
zaslužuje srebrnu, a 24 bron- 
čanu medalju, dok je pet uzo- 
raka vina dobilo posebno pri- 
znanje. 


SNJEŽNO NEVRIJEME 


U JES 


2 


FIJI 


, - 
I sp 


Snježno nevrijeme koje je zahvatilo naše krajeve od 13. do 


Na slici: Dobitnici zlatnih medalja za najbolja vina s radobojskog 
područja: Vladimir Vidović, Slavko Švaljek, Jasminka Saško, Alojz 
Sajko, Željko Sajko, Anđelko Gotlin, Stjepan Oraić, Josip Macan i 


15. siječnja, stvaralo je dosta problema i na području općine 
Jesenje. Visina snijega na nekim mjestima dosezala je 70-80 
centimetra, a ponegdje je snijeg nošen vjetrom stvarao na- 
nose koji su dodatno otežavali čišćenje općinskih cesta. 


Zahvaljujući velikim naporima koncesionara kojemu je 
povjereno zimsko održavanje cesta- obrtu Katalenić, ceste 
su kontinuirano čišćene i posipane solju tako da nije bilo 
većih zastoja u prometu. 


U prilog tome govori i podatak da je nastava u OŠ Jesenje 
održavana sve dane trajanja snježnog nevremena, a učeni- 
ci iz okolnih mjesta koji prijevozom dolaze u školu, također 
su bili na nastavi. Rezultat je to dobrih jesenskih priprema za 
zimsku sezonu kada je nabavljeno, uz postojeću, dodatnih 10 


Vinko Rihtar. 


tona soli i šoder za posipanje cesta. 


POTREBA TJELESNOG ODGOJA I SPORTSKIH AKTIVNOSTI 


NOGOMETNI KLUB RADOBOJ POZIVA MLADE 


Poželjno je da se djeca od- 
malena usmjeravaju prema 
sportu, te im treba objasniti 
pozitivan utjecaj bavljenja 
sportom na njihovo psiho- 
fizičko zdravlje i ustrajati da 
sport postane dio njihovog 
svakodnevnog života. 

Naime, djeca u današnje 
vrijeme imaju previše oba- 
veza koje ih vežu uz stolicu 
i sjedenje gotovo cijeli dan, 
tako da imaju premalo fizič- 
kih aktivnosti. 

Uključivanje u organizi- 
ranu sportsku aktivnost koja 
je primjerena dobi djeteta 
može izrazito povoljno utje- 
cati na razvoj mlade osobe 
i usaditi joj neke vrijedne 


kvalitete kao što su odgovor- 
nost, upornost, sposobnost 
za timski rad i dr. Za sport- 
sku aktivnost je dokazano 
da unapređuje zdravlje, po- 
boljšava tjelesnu kondiciju, 
razvija osnovna motorička 
znanja, oplemenjuje ličnost i 
omogućava bolju društvenu 
prilagodbu. 


Za dijete koje se bavi 
sportom potpora okoline je 
vrlo važna. Koliko će ono biti 
ustrajano u svom bavljenju 
sportom, vrlo često ovisi o 
tome koliko su roditelji spre- 
mni uložiti svog vremena u 
sportsku aktivnost djeteta. 
Vožnja na trening ili utakmi- 
cu, briga o prehrani samo su 
neki od poslova koji postaju 


roditeljska dužnost. Za na- 
predak djeteta je isto tako 
važna i dobra komunikacija 
između roditelja i trenera. 


Nije ih potrebno optere- 
ćivati sa natjecanjima, niti 
inzistirati i tražiti od njih da 
budu najbolji, nego trebaju 
shvatiti da se mogu sportom 
baviti rekreativno, da mogu 
u njemu uživati i svatiti ga 
kao igru i zabavu, a kasnije je 
njihov izbor ako se žele pro- 
fesionalno baviti time. 


U Nogometnom klubu 
Radoboj pokušavamo s dje- 
com raditi baš na način da 
ona kroz igru postepeno uče 
osnove = tehničko-taktičkih 
vježbi. Općina Radoboj kroz 


Nogometni klub Radoboj 
nastoji da se ovakve potrebe 
djece mogu zadovoljiti i bli- 
zu njihova obiteljskog doma. 
Stoga se pozivaju svi zainte- 
resirani roditelji i djeca svih 
uzrasta da se uključe u sport- 
ske aktivnosti Nogometnog 
kluba Radoboj. 


Kako bi djeca dobila do- 
datni motiv za redovito do- 
laženje, sudjelovanje i rad 
na treninzima te tjelesnu ak- 
tivnost, Općina i Nogometni 
klub će za djecu sa najviše 
dolazaka i najbolje pojedin- 
ce tijekom sezone osigurati 
vrijedne nagrade na počet- 
ku slijedeće školske godine. 
(S.S.) 


Već je skoro postalo pravilo 
da sa završetkom zimskih škol- 
skih praznika, padne snijeg. 1 
dok su djeca žalosna jer ni ove 
godine nisu mogli bezbrižno 
uživati u zimskim radostima, 
pa ipak je počela škola, stariji 
su nervozni zbog svih proble- 
ma koje snijeg sa sobom nosi, 
neočišćene ceste, nema se gdje 
parkirati, sve u svemu snijeg 
samo smeta. 


I dok su nerazvrstane ceste 
koje održava Općina Radoboj 
nakon prvog naleta snijega oči- 
šćene u rekordnom roku, u roku 


24 sata bile su očišćene do as- 
falta, kao i nogostupi, snijeg koji 
je počeo padati 17.01.2013. go- 
dine zadao je mnogo problema 
svima. Nošen vjetrom stvarao 
je velike nanose tako da se či- 
šćenje pretvaralo u Sizifov po- 
sao. Unatoč činjenici da su na 
terenu bila četiri stroja, koja su 
gotovo danonoćno održavala 
prohodnost naših nerazvrsta- 
nih cesta, viši predjeli naše Op- 
ćine, prije svega tu mislimo na 
Radobojsko Strahinje, Malogor- 
ske i Cerovečke bili su zameteni 
snijegom. O veličini snježnih 


nanosa govori i činjenica da se 
isti nisu mogli ukloniti ralicama 
već su se nanosi morali ukloniti 
frezom za snijeg. 

Razumijemo ljutnju naših 
mještana koji žive u navedenim 
naseljima, i mi bi željeli da su 
nam ceste u najkraćem mogu- 
ćem roku očišćene, ali s obzi- 
rom na uvjete koji su vladali 
na terenu ovaj put to nažalost 
stvarno nije bilo moguće. 

Zahvaljujemo svima koji su 
imali strpljenja i razumijevanja, 
te su shvatili da se jednostavno 


protiv prirode ne može, također 
zahvaljujemo i onima koji nisu 
imali strpljenja, a to su većinom 
isti kojima ništa ne paše, i koji 
ne mogu shvatiti da postoje si- 
tuacije u kojim je čovjek jedno- 
stavno nemoćan. 

U slučaju novih padalina 
snijega Općina Radoboj će po- 
novno poduzeti sve potrebne 
mjere kako bi što prije osigu- 
rala prohodnost svojih cesta, te 
omogućila svojim mještanima 
da prije svega sigurno stignu do 
svojih odredišta. B.0. 


